== Efter Nazi-Tysklands annektering af Sudeterlandet ==
Umiddelbart efter den tyske annektering af Sudeterlandet blev Henlein den 1. oktober 1938 udnævnt til ''[[Reichskommissar]]'' i de annekterede områder, der fik navnet ''[[Reichsgau]] Sudetenland''. Efter en sidste partikongres i Aussig blev SdP den 5. november 1938 under en festlig ceremoni i [[Liberec|Reichenberg]] (Liberec) sammenlagt med det tyske nazistparti NSDAP. Flere ledende tyske nazister, herunder [[Reinhard Heydrich]] var imidlertid skeptiske overfor medlemmerne af SdP, og medlemmerne blev derfor ikke optaget i NSDAP, men måtte i stedet søge om optagelse i NSDAP. Ca. 520.000 medlemmer blev godkendt, herunder Henlein, der også blev optaget i [[Schutzstaffel|SS]]. Han blev udpeget som ''[[Gauleiter]]'' i 1939, et embede han besad indtil 1945, selvom han dog trods Hitlers støtte måtte se, at væsentlig indflydelse blev overtaget af rigsprotektor Heydrich.
Filosofi Historie Tidligere_riger,_stater,_protektorater,_kolonier_og_lande Foreninger Organisationer